TURUN KAUPUNGINKIRJASTO ASIALISTA

Maakunnan lasten ja nuorten kirjastotyöryhmä 4.4.2014

Aika 4.4.2014 klo 13 – 15.03

Paikka Turun pääkirjasto

 Maaherran kanslia 2 (café Siriuksen yläkerta)

Läsnä Paula Kaunonen, Nousiainen

Minna Leinonen, Pöytyä, siht.

Piret Luukka, Turku

Sanna Nikkola, Paimio

Mervi Nikula, Masku

Leena Pylkkö, Turku, pj.

Kaarina Sainio, Kaarina

Sirpa Suomela, Lieto

1. Kokouksen avaus

Puheenjohtajana toimii Leena Pylkkö. Sihteerin toimet kiertävät sukunimen mukaisessa aakkosjärjestyksessä. Tämän kokouksen sihteerinä toimi Minna Leinonen.

1. Henkilön valitseminen nuorten mediahankkeen ohjausryhmään.

Kaarina Sainio on ilmaissut kiinnostuksensa tähän.

Ensimmäiselle kokoukselle on jo varattu aika 16.4. klo 13 kirjastolla.

Maakunnan mediakasvatussuunnitelma on maakunnallinen asia, joka esitetään 18.5.2014 Maakuntakokouksessa. Hankkeeseen on saatu AVI:n rahoitus. Tarkoitus on osallistaa työttömiä ja vailla opiskelupaikkaa olevia nuoria tämän hankkeen puitteissa. Tarkoitus on luoda sisältöä Vaski-kirjastojen sivuille esimerkiksi heille järjestettäisiin opetusta tekijänoikeuksista ja mediakurssi, jonka tuotoksia laitettaisiin Vaskin sivuille, kuten digitarina, kirjatrailereita, vinkkauksia. Hankkeessa on mukana Turun nuorisoasiankeskus. Hankekoordinaattori aloittaa työnsä 1.8.2014.

Kaarina Sainio valittiin Nuorten mediahankkeen ohjausryhmän edustajaksi.

1. Kuka/ ketkä tekemään maakunnan mediakasvatussuunnitelmaa?

Turun pääkirjastossa Terhi Hannula tekee nyt ensisijaisesti Turun kulttuuripolun mediakasvatussuunnitelmaa. Terhiltä saa kyllä paljon tietoja ja materiaalia, josta osan voi varmaan suoraan käyttää maakunnan suunnitelman laatimiseen.

Päätettiin kutsua Terhi Hannula mukaan työryhmän kokoukseen esittelemään työtään, tietoaan ja materiaaliaan. Ryhmä katsoo, mitä Terhin materiaalista voidaan käyttää ja muokata sopivaksi maakunnalliseen ja paikallistason käyttöön. Näin syntynyt materiaali esitetään sitten syksyllä lasten ja nuorten laajalle työryhmälle.

1. Kesälukukampanja: yhteiset säännöt toteuttamisessa

Kalajuttu 2014. Paula Kaunonen on tehnyt kilpailun osallistumiskaavakkeen ja esitteen .doc-muodossa, jotta niitä voidaan paikallistasolla muokata omalle kirjastolle sopivaksi.

Palkitsemiskäytäntö herätti keskustelua, mutta kaikissa kilpailuun osallistuvissa kirjastoissa jaetaan palkinnot eniten lukeneen ja kaikkien kilpailuun osallistuneiden kesken. Henkilökuntaa ohjeistetaan kirjastokohtaisesti.

Aloitusaika 1.6. sopi kaikille, mutta kilpailun loppumisaika herätti keskustelua. Koulut alkavat elokuussa kuntakohtaisesti, joten kilpailun loppumisen sitominen koulun aloituspäivään aiheuttaisi sen, että kilpailu loppuisi kirjastoissa eri aikaisesti. Sovittiin, että kilpailuaika on elokuun loppuun eli kilpailuaika 1.6.-31.8.2014.

Palkinnot jaetaan kirjastoille sopivana aikana, eli tässä ei ole yhteistä palkinnonjakamisajankohtaa.

Tässä yhteydessä puhuttiin myös yläkoululaisten kilpailusta – Mervi Nikulalla on ollut Lukeminen on Jees! –lukukilpailu 7.-9.lk. Maakunnan ekstranetissä on materiaalia tähän liittyen.

1. Asioita verkoston kokoukseen
* esittelemme vuosikellon
* nimikysymys

Ehdotuksia: Entti-liiga (Viittaa sanaan EgenTLIGA Finland), Rohkelikot, Varsikot, Varsat, Varsin Entit, Egentligen Varsin, Maakunnan Mahtavat Mammat

Otetaan asia esille laajassa työryhmässä, jossa nimestä äänestetään.

* AVI –hankkeet

Oulun kirjaston sivulla <http://oulu.ouka.fi/kirjasto/kr> on tiedonhaun harjoitustehtäviä, jotka suoritetaan verkossa. Verkkoympäristö on nuorille ja lapsille tuttu ympäristö, joten onko silloin luontevaa, että kirjasto hakeutuu sinne opettaessaan ala- ja yläkoululaisille tiedonhaun, kirjastokäytön, mediakasvatuksen jne. opetusta.

Pohdittiin hankerahoituksen hakemista mobiilitehtäviin, kuten QR-koodin käyttöön kirjasto-opetuksessa. Idean pohjalla on geokätkentä-ajatus, jolloin oppilaat etsisivät koordinaattien avulla QR-koodeja, jotka johtaisivat heidät määrätyn kirjastoaineiston luokse.

Läänintaiteilija Tittamari Marttinen voisi olla hyödynnettävissä VarSun kirjastoissa. Hänet voisi kutsua osallistumaan Maakunnan lasten- ja nuorten työryhmään (ydin/laaja?), jossa voitaisiin suunnitella miten yhteistyö hänen kanssaan onnistuisi.

1. Muut esille nousevat asiat

Kilometrikorvauksissa on lievää kaksijakoisuutta, mitä tulee ohjeistukseen niiden hakemisesta.

Ulla-Maija Maunu on kehottanut hakemaan korvauksia kerran vuodessa, mutta henkilöstöhallinto 2 kk välein. Ulla-Maija selvittää asiaa.

Linja-autoilla kulkevat: 1.7.2014 seutulippuihin muutos. Toimintasäde laajenee, mitä tulee linja-autolippuihin.

Kaarinan kirjastossa on johonkin mysteerikassiin kätketty lahjakortti. Hieno idea!

1. Seuraavan kokouksen ajankohta

Seuraavaksi kokoustetaan 29.8.2014 Turun kaupunginkirjastossa kello 13-15.

1. Kokouksen päättäminen

Kokous päätettiin 15.03

Pöytyällä 8.4.2014

Minna Leinonen